CELEX: C2007/183/31
Language: el
Date: 2007-08-04 00:00:00
Title: Υπόθεση C-246/07: Προσφυγή της 22ας Μαΐου 2007 — Επιτροπή των Ευρωπαϊκών Κοινοτήτων κατά Βασιλείου της Σουηδίας

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/19
            
         Προσφυγή της 22ας Μαΐου 2007 — Επιτροπή των Ευρωπαϊκών Κοινοτήτων κατά Βασιλείου της Σουηδίας
   (Υπόθεση C-246/07)
   (2007/C 183/31)
   Γλώσσα διαδικασίας: η σουηδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Valero Jordana και C. Tufvesson)
   
      Καθού: Βασίλειο της Σουηδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Σουηδίας, προτείνοντας μονομερώς να περιληφθεί η ουσία σουλφονικό υπερφθοροοκτάνιο στο παράρτημα Α της συμβάσεως της Στοκχόλμης περί εμμόνων οργανικών ρύπων, παρέβη τις υποχρεώσεις που υπέχει από το άρθρο 10 ΕΚ και από το άρθρο 300, παράγραφος 1, ΕΚ,
            
         
               —
            
            
               να καταδικάσει το Βασίλειο της Σουηδίας στα δικαστικά έξοδα.
            
         Ισχυρισμοί και κύρια επιχειρήματα
   Η Σουηδία πρότεινε μονομερώς να περιληφθεί η ουσία σουλφονικό υπερφθοροοκτάνιο στο παράρτημα Α της συμβάσεως της Στοκχόλμης περί εμμόνων οργανικών ρύπων.
   Η Επιτροπή ισχυρίζεται ότι η εκ μέρους της Σουηδίας μονομερής πρόταση του σουλφονικού υπερφθοροοκτανίου είχε ως συνέπεια τον διχασμό της διεθνούς αντιπροσωπείας της ΕΚ. Η Σουηδία ενήργησε μονομερώς ως προς το σουλφονικό υπερφθοροοκτάνιο, παρά το γεγονός ότι γνώριζε ότι η Κοινότητα αυτή τη στιγμή επεξεργάζεται νομοθεσία που καλύπτει την ουσία αυτή. Η ενέργεια της Σουηδίας συνεπάγεται ότι η Κοινότητα και τα κράτη μέλη δεν ήσαν σε θέση να υποβάλουν κοινή πρόταση όσον αφορά τις ουσίες που πρέπει να περιληφθούν στην σύμβαση της Στοκχόλμης. Έτσι, η Σουηδία παρέβη τις υποχρεώσεις που υπέχει από τα άρθρα 10 ΕΚ και 300, παράγραφος 1, ΕΚ.